Հայոց ազգային բանակ

Հայոց Ազգային Բանակ (ՀԱԲ), ռազմական միավորում Հայաստանում։ Կազմավորվել է 1989 թվականի ապրիլի 24-ին Երևանում։ Ունեցել է շտաբ, ռազմական խորհուրդ, զինանշան։ 1989-1990 թվականներին մասնակցել է Հայաստանի Հանրապետության Արարատի (Երասխ), Իջևանի, Նոյեմբերյանի, Վարդենիսի, Գորիսի, Սիսիանի և այլ շրջանների ինքնապաշտպանական մարտերին։ Լուծարվել է 1990 թվականին։ Լուծարվելուց հետո ՀԱԲ-ի ազատամարտիկները ներգրավվել են տարբեր կամավորական ջոկատների կազմերում և մասնակցել Արցախի Հանրապետությունում ընթացող ռազմական գործողությունների։ Հրամանատարը Ռազմիկ Վասիլյանն էր, շտաբի պետը՝ Վարդան Վարդանյանը։ Ռազմական միավորումից զոհվել է 15 ազատամարտիկ։

Արտաքին հղումներ 
Հայոց Ազգային Բանակ (ՀԱԲ)

Արցախյան պատերազմ